Giuditta bastakasa va Oloferne (2) (trutca ke Gentileschi)

Giuditta bastakasa va Oloferne ~ Giuditta che decapita Oloferne (IT)

Giuditta bastakasa va Oloferne ( italiavon Giuditta che decapita Oloferne ) tir trutcapa lumkirafa gu 199 × 162,5 cm-, i puntalingeks keve stama skuyun gan Artemisia Gentileschi italiaf lingesik bak 1614-1620.

Bata trutca koe Uffizi tcilaxe koe Firenze koe Italia re ( 2018 ) tigir.

Trutca va Giuditta gabeyasa va taka ke Oloferne volar, watson gu nobaca mali Dimblirugal. Va vula dulaper viele Giuditta tcicena gan zanisikya va grijon komodeyese jadiwikye bastakar.

 Drunara 
Trutca tir ton altokafa noucapa, tazukon gu mimarapa ke fortey bimiles div bakaks is pofa fa askina gan toloya pisonasikya. Sugara keve gexata ke zanisikya zo volapar, i ke zanisikya jotafa loon dam koe cuga trutca va mila watsa. Wit da ina ben berga gan reltaf nubokap ke Oloferne lyumasa ta kevblira zo konubar.

Nakila tir male zixa ke Biblia, voxen to va int wetce tezik Artemisia faver, larde Oloferne tir ton kolmeem ke Agostino Tassi. Bani ini tiyir inaf tavesik voxe weti abica tanda va ina al boer. Koe trutca ton tirka milafa gu tela ke Artemisia bak boera ( nakila pimtana bak jiz ) tigir.

Zanisikya koe trutca tegison yordar, voldum tulon milwatsaf lingeks ke Caravaggio lize va disukesik yordackar. Bana trutca, nope tuwaveva is remawisa tizuca, va nelkafa turestara va Artemisia ape tadler. Koe toloya trutca va gracera ke kota zikesa pinta koe kadimef azent rostragat.

 Watsa va Giuditta is bastakara va Oloferne 
Remi klepa, alkafa watsa ke Biblia va Giuditta is bastakara va Oloferne va konaka trutca ok konak siatos ke mila trutca va Artemisia Gentileschi koswayar. Lan tid grupepen.

 Dere rupec 

 Stragela 

|style="vertical-align: top;"|

|}

Giuditta bastakasa va Oloferne (2) (trutca ke Gentileschi)
Giuditta bastakasa va Oloferne (2) (trutca ke Gentileschi)